open-index/open-wikipedia-markdown huggingface dataset:
Their Greatest Hits (1971–1975)

***Their Greatest Hits (1971–1975)*** je piaty album americkej skupiny Eagles, ktorý v roku 1976 vydalo hudobné vydavateľstvo Asylum Records. Album je kompiláciou singlov, ktoré v tomto období skupina vydala. Podľa RIAA bolo z neho v novembri 2009 v USA predaných 29&nbsp;miliónov nosičov, čím sa v USA stal najpredávanejším výberovým albumom (Greatest Hits). Spolu s celosvetovým 13&nbsp;miliónovým predajom patrí svojim výsledkom 42&nbsp;miliónov nahrávok na vrchol rebríčka najpredávanejších albumov sveta.

Na výberovom albume *Their Greatest Hits (1971–1975)* sa nachádza deväť najpredávanejších singlov skupiny The Eagles, ktoré vyšli medzi rokmi 1972 až 1975 a jedna skladba s názvom „Desperado“, ktorá dovtedy nebola vydaná ako „**A**“&nbsp;strana singla. Okrem skladby „Tequila Sunrise“ boli v rokoch 1972 až 1975 všetky v Top&nbsp;40, päť bolo v Top&nbsp;10 a dve, „One of These Nights“ a „Best of My Love“, sa dostali na vrchol hitparády Billboard Hot 100. Kompilácia debutovala v Billboard 200 na štvrtom mieste.

## Zoznam skladieb
(pôvodný vinylový album))
### Strana A
# „Take It Easy“ (Jackson Browne, Glenn Frey) – 3:32
# „Witchy Woman“ (Don Henley, Bernie Leadon) – 4:11
# „Lyin' Eyes“ (Henley, Frey) – 6:22
# „Already Gone“ (Jack Tempchin, Robert Arnold Strandlund) – 4:13
# „Desperado“ (Henley, Frey) – 3:33

### Strana B
# „One of These Nights“ (Henley, Frey) – 4:51
# „Tequila Sunrise“ (Henley, Frey) – 2:52
# „Take It to the Limit“ (Randy Meisner, Henley, Frey) – 4:48
# „Peaceful Easy Feeling" (Tempchin) – 4:18
# „Best of My Love“ (Henley, Frey, J.D. Souther) – 4:35

## Výroba albumu
### Hudobníci
* Glenn Frey - sólová gitara, klavír, spev
* Don Henley - bicie, spev
* Bernie Leadon - bendžo, sólová gitara, mandolína, vokály
* Randy Meisner - basová gitara, gitara, spev
* Don Felder - sólová gitara, vokály (v skladbách 3, 4, 6, 8, 10)

### Produkcia
* Glyn Johns, Bill Szymczyk - producenti
* Allan Blazek, Michael Braunstein, Glyn Johns, Ed Mashal, Bill Szymczyk, Michael Verdick, Don Wood - technici
* Allan Blazek, Howard Kilgour - asistenti techniky
* Ted Jensen - remastering
* Jim Ed Norman - aranžmány sláčikov
* Tom Kelley - dizajn, fotografie

## Referencie

Kategória:Kompilačné albumy z 1976
Kategória:Albumy The Eagles
Mesut Özil

**Mesut Özil** (* 15. október 1988, Gelsenkirchen, Nemecko) je bývalý nemecký futbalista s tureckými koreňmi, ktorý hral za Anglický klub Arsenal FC, kam prišiel v lete 2013 z Real Madrid CF. Özil v roku 2018 ukončil reprezentačnú kariéru .

Özil bol tak isto členom juniorského národného tímu od roku 2006 (jeho prvá profesionálna ligová sezóna) a je členom nemeckého národného tímu od roku 2009. Počas majstrovstiev sveta FIFA 2010 na seba upútal pozornosť svetových médií a takisto bol nominovaný na ocenenie Zlatá lopta.

## Úspechy
### Klubové
#### [[FC Schalke 04]]
* 1x 2. miesto v Bundeslige: 2006/07

#### [[SV Werder Brémy]]
* 1x víťaz Nemeckého pohára: 2008/09
* 1x 2. miesto v Pohári UEFA: 2008/09

### Reprezentačné
#### [[Nemecké národné futbalové mužstvo do 21 rokov|Nemecko "U-21"]]
* 1x majster Európy do 21 rokov

## Referencie


## Iné projekty

## Externé odkazy
* Mesut Özil na imscouting.com  
* Oficiálna webstránka   (*po turecky*)
* Mesut Özil na kicker.de 
* Özilova kariéra na fussballdaten.de 
* Mesut Özil na tramsfermarkt.de 

Kategória:Nemeckí národní futbalisti
Kategória:Hráči Rot-Weiss Essen
Kategória:Hráči FC Schalke 04
Kategória:Hráči SV Werder Bremen
Kategória:Majstri sveta vo futbale
Kategória:Hráči Majstrovstiev sveta vo futbale 2010
Kategória:Hráči Majstrovstiev Európy vo futbale 2012
Kategória:Hráči Majstrovstiev sveta vo futbale 2014
Kategória:Hráči Majstrovstiev Európy vo futbale 2016
Kategória:Hráči Majstrovstiev sveta vo futbale 2018
Kategória:Nemecké osobnosti tureckého pôvodu
Kategória:Osobnosti z Gelsenkirchenu
Stéphane Peterhansel

**Stéphane Peterhansel** (* 6. apríl 1965 Échenoz-la-Méline, Francúzsko) je francúzsky automobilový pretekár, ktorý dokázal 14× zvíťaziť v Rely Dakar (z toho 6× na motocykli). Peterhansel začal svoju športovú kariéru na skateboarde a v 14. rokoch sa stal majstrom Francúzska. Neskôr začal jazdiť na endure, dvakrát bol majstrom Európy a raz zvíťazil na Šesťdňovej.

Rallye Dakar sa zúčastnil po prvýkrát v roku 1988 a to v kategórii motocyklov. V roku 1991 po prvýkrát zvíťazil, čo v kategórii motocyklov zopakoval ešte v rokoch 1992, 1993, 1995, 1997 a 1998. Od roku 1999 jazdí v kategórii automobilov, v ktorých zvíťazil v rokoch 2004, 2005, 2007, 2012, 2013, 2016, 2017 a 2021. Na 2. mieste dokončil Dakar v rokoch 2000 a 2014, tretí skončil v roku 2003 a 2020.

## Iné projekty

Kategória:Narodenia v 1965
Kategória:Automobiloví pretekári
Kategória:Jazdci Rallye Dakar
Dubček

**Dubček** môže byť:
* malý dub
* priezvisko:
** Štefan Dubček, slovenský komunistický politik
** Alexander Dubček, slovenský komunistický politik
** Peter Dubček, bratislavský poslanec
Sébastien Loeb

**Sébastien Loeb** (* 26. február 1974, Haguenau, Francúzsko) je francúzsky jazdec rely a najúspešnejší jazdec v histórii tejto súťaže. Získal 78 víťazstiev v kategórii WRC a 9 krát v rade vyhral majstrovstvá sveta (od 2004 - 2012).

Jeho spolujazdec bol Daniel Elena. Sébastien Loeb dlhú dobu jazdil s vozom Citroën Xsara WRC, neskôr jazdil s modelom Citroën C4 WRC a posledné sezóny odjazsil v Citroën DS3 WRC od rovnakej značky. Pôvodne gymnasta, Loeb prešiel na jazdenie v rely v roku 1995 a vyhral Juniorské Majstrovstvá Sveta v roku 2001. K továrenskému tímu Citroën sa pripojil v roku 2002, v ktorom získal svoje prvé víťazstvo na Rely Nemecka. Po skončení na druhom mieste, kedy ho len o jeden bod porazil Petter Solberg v roku 2003, Loeb získal svoj prvý titul v roku 2004 ako člen továrenského tímu Citroën. Pokračoval v tíme Citroën a úspešne získal 8 titulov majstra sveta. Svoj posledný titul získal v roku 2012. 

Okrem úspechov v rely, Loeb je 3. násobný víťaz v Race of Champions. V roku 2006, skončil druhý na 24 - hodín Le Mans. V roku 2013 prekonal svetový rekord v aute Peugeot 208 T16 na pretekoch do vrchu Pikes Peak s časom 8:13.878, ktorý sa nachádza v americkom štáte Colorado (štát USA). V rokoch 2016 (konečné 9. miesto) a 2017 (konečné 2. miesto) sa zúčastnil Rallye Dakar.

## Iné projekty

## Externé odkazy
* Oficiálna stránka
* Sébastien Loeb na FIAWTCC.com
* Sébastien Loeb na FIAWorldRallyCross.com 
* Sébastien Loeb (rozhovor z cyklu České televize "Na plovárně")
* 

Kategória:Francúzski jazdci rely
Kategória:Jazdci Rallye Dakar
Daniel Elena

**Daniel Elena** (* 26. október 1972, Monako) je navigátor v pretekoch rally. Jeho súčasný spolujazdec je Sébastien Loeb. Táto dvojica 5-krát vyhrala World Rally Championship (WRC), a teraz jazdí s automobilom Citroën DS3 WRC. Päťdesiat výhier pretekov v rámci WRC (všetky s Loebom) robia Elenu najúspešnejším navigátorom v histórii WRC.

## Kariéra
S pretekaním začal Elena v roku 1997 ako navigátor Hervé Bernarda, ale hneď ďalšiu sezónu vytvoril dvojicu s Loebom.

V roku 2001 s Loebom vyhral majstrovstvá FIA Super 1600 s automobilom Citroën Saxo. Ten sa stáva jasnou voľbou pre tým Citroën WRC, v ktorom absolvuje svoj prvý štart v tom istom roku. Jeho prvé víťazstvo v rámci WRC bolo Rally v Nemecku v roku 2002.

Elena a Loeb dokázali získať päť po sobe idúcich WRC titulov v rokoch 2004 – 2008. Vyhrali na Elenovej domácej rally Monte Carlo päťkrát (2003 – 2005 a 2007 – 2008).

Elena je prvým človekom, ktorý dostal trofej Micheala Parka. Táto trofej sa dáva každoročne najlepším navigátorom.

## Súkromný život
Daniel Elena je ženatý a má 2 deti. S rodinou býva v blízkosti Lausanne, vo Švajčiarsku.

## Zdroj
* 

Kategória:Monackí športovci
Netto

**Netto** (skr. ntto) môže byť:
*v ekonómii:
**čistá hmotnosť v zmysle hmotnosť tovaru bez obalu, pozri netto (obal)
**hovorovo: skrátene netto príjem (=čistý príjem)
*čistý, po odčítaní zrážok (o hodnote, množstve a podobne)
Ashley Greenová

**Ashley Michele Greene** (* 21. február 1987, Jacksonville, Florida, USA) je americká herečka a modelka. Známa je vďaka role Alice Cullen vo filme Súmrak.

## Životopis
Ashley spočiatku chcela byť modelkou, ale jej bolo povedané, že nie je dosť vysoká a mala by sa radšej zamerať na reklamu. Po absolvovaní niekoľkých krúžkov herectva a televíznej reklamy si hranie zamilovala a dala mu prednosť. Greene po maturite vo veku 17 rokov odišla do Los Angeles, aby sa presadila ako herečka. Odvtedy sa objavila ako hosť vo viacerých obľúbených televíznych programoch ako *[[Punk'd]]* a *[[Drzá Jordan]]*. Jej veľký zlom prišiel v roku 2008, keď bola obsadená do úlohy Alice Cullen z filmu Súmrak. V roku 2009 si zahrala opäť úlohu Alice v pokračovaní filmu Súmrak - *[[Twilight sága: Nov|Nov]]*, v roku 2010 v časti *[[Twilight Saga: Zatmenie|Zatmenie]]*, 2011 *Úsvit - 1. časť a* 2012 *Úsvit - 2. časť* . V roku 2010 sa objavila vo filme *A Warrior's Heart* spolu s Kellanom Lutzom a taktiež si zahrala v thrilleri *[[Summer's Blood]]*, a tiež vo filme *The Apparition*, ktorý sa začal nakrúcať 1. februára 2010.

## Referencie


## Iné projekty

## Externé odkazy
* 
* 

## Zdroj
* 

Kategória:Filmové herečky USA
Kategória:Televízne herečky USA
Kategória:Modelky USA
Kategória:Absolventi Lee Strasberg Theatre and Film Institute
Kategória:Osobnosti z Jacksonvillu (Florida)
Delová paluba

thumb|Trojpalubník tj. loď s troma delovými palubami (biele natreté).

**Delová paluba** je paluba na lodi, ktorá prechádza celou dĺžkou lode a sú na nej umiestnené delá. 

Dela boli prisunuté k bokom lode a pálila skrz vyrezané otvory v trupe - strieľne, ktoré v prípade potreby mohli byť zakryté poklopmi. Paluba bola aj vybavená kladkostrojmi, ktoré pomáhali odtiahnuť delo od boku pre jeho nabitie a zase ho vrátiť do palebnej pozície.

Pokročilejšie lode mali viac delových palúb nad sebou, takým sa hovorí dvojpalubník či trojpalubník (napr. HMS Victory). V histórii existoval aj jeden štvorpalubník, a to španielsky Santísima Trinidad.

## Zdroj

Kategória:Konštrukcia lodí
Nikki Reedová

**Nicole Houston Reed** (* 17. máj 1988, Los Angeles, Kalifornia, Spojené štáty) je americká herečka, scenáristka, speváčka-skladateľka a modelka, známa vďaka postave Rosalie Haleovej vo filmovej sérii *[[Súmrak (séria)|Súmrak]]*. Objavila sa napríklad vo filmoch *Legendy z Dogtownu* a *Mini's First Time*.

## Detstvo
Nikki sa narodila v Los Angeles v Kalifornii, ako dcéra kozmetičky Cheryl Houstonovej a výtvarníka Setha Reeda. Má staršieho brata Nathana August Reeda a mladšieho nevlastného brata Joeyho Reeda.

Vo veľa rozhovoroch opisovala svoje detstvo ako „komplikované“. Jej rodičia sa rozviedli, keď mala 2 roky a žila s matkou. Jej matka má čerokézsky a taliansky pôvod. Jej otec je Žid. Nikki nevyrastala v náboženskej viere, ale pokladá sa za Židovku. V roku 2002, keď mala len 14 rokov sa odsťahovala z domu a začala žiť na vlastnú päsť, a to predovšetkým v apartmánoch v okolí Los Angeles. Po úspechu vo filme *Trinástka* sa znovu vrátila do Alexander Hamilton High School v Los Angeles, ale po roku opäť skončila. Zmaturovala cez domácu výučbu. Je vegetariánka.

## Kariéra
Nikki sa spoznala s umelkyňou Catherine Hardwicke, ktorá sa chcela stať režisérkou a spisovateľkou. V roku 2002 začala s Nikki spolupracovať na scenári filmu. Najprv z toho mala vzniknúť ľahšia komédia, ale vznikol film *Trinástka*, ktorý bol napísaný podľa skutočných udalostí, ktoré Nikki prežila. Nikki a Catherine dokončili dielo počas zimných prázdnin.

Film je čiastočne rebelský, autobiografický, dramatický a zobrazuje divoký život dievčaťa, ktoré sa stáva ženou a naväzuje vzťah k drogám, sexu a krádežiam. Hlavná postava Tracy, ktorú stvárnila Evan Rachel Wood, bola vlastne vytvorená podľa Nikki, ktorá hrala divoké, rebelské dievča, ktoré ju v skutočnosti „skazilo“.

Nikki prejavila talent a tak si zahrala v snímkach *Legendy z Dogtownu*, *Úkladná vražda* a v seriáli O.C. California.

Ďalším medzníkom jej kariéry je filmové spracovanie ságy *[[Twilight sága|Twilight]]*, kde hrala rolu Rosalie Haleovej.

## Osobný život
V marci 2011 stretla speváka Paula McDonalda, s ktorým začala onedlho chodiť a bývať. V júni 2011 sa zasnúbili a 16. októbra 2011 sa vzali. Od roku 2014 prestali spolu bývať a rozvodové konanie trvalo až do januára 2015.

V roku 2014 začala chodiť s hercom Ianom Somerhalderom, známeho zo seriálu *[[Upírske denníky (seriál)|Upírske denníky]]*, s ktorým sa zasnúbila a 26. apríla 2015 sa vzali v Santa Monica, Kalifornia. 25. júla 2017 sa im narodila dcéra Bodhi Soleil.

## Filmografia

## Externé odkazy
* 
* 

## Referencie

## Zdroj

Kategória:Filmové herečky USA
Kategória:Televízne herečky USA
Kategória:Filmové herečky židovského pôvodu
Kategória:Televízne herečky židovského pôvodu
Kategória:Osobnosti USA čerokézskeho pôvodu
Kategória:Osobnosti USA talianskeho pôvodu
Kategória:Osobnosti USA židovského pôvodu
Kategória:Osobnosti z Los Angeles
Elizabeth Reaserová

**Elizabeth Ann Reaserová** (* 2. júl 1975, Bloomfield, Michigan, Spojené štáty) je americká filmová, televízna a divadelná herečka.

Medzi jej najznámejšie filmy patria *[[Hranice života]]*, *[[Základ rodiny]]*, *Sweet Land*, *Against the Current* a filmová séria Twilight. Najznámejšie seriály, v ktorých sa objavila, sú *Saved*, *[[Klinika Grace]]* a *[[Všetci moji ex]]*.

## Životopis
Narodila sa v Bloomfielde v Michigane, bohatom predmestí Detroitu, ako dcéra Karen Davidsonovej (rodenej Weidmanovej) a Johna Reasera. Elizabeth je prostredná z troch sestier. Jej nevlastný otec bol milionársky podnikateľ William Davidson.

Navštevovala Academy of the Sacred Heart v Bloomfield Hills. Po strednej škole na rok chodila na Oakland University a potom na Juilliard School's Dráma Division (1995-1999, skupina 28), kde absolvovala v roku 1999 s bakalárskym titulom výtvarné umenie.

## Kariéra
Objavila sa v londýnskych divadelných hrách, kde tvorili publikum dvaja ľudia a pripravovala sa na svoju rolu v seriáli *Saved* tým, že trávila čas na pohotovosti, kde pozorovala chovanie lekárskeho personálu. V októbri 2004 ju časopis Interview umiestnil do zoznamu „14 rozvíjajúcich sa a tvorivých žien“. Jej úloha vo filme *ľúbezný krajiny* jej priniesla cenu Jury na Newport Beach Film Festival a nomináciu na cenu Independent Spirit Award v kategórii najlepšia herečka v hlavnej úlohe. Získala nomináciu na Cenu Emmy v kategórii najlepšia hosťujúca herečka v dramatickom seriáli, keď sa v roku 2007 objavila v niekoľkých epizódach seriálu *[[Klinika Grace|Chirurgovia]]*.

Zahrala si úlohu Esme Cullen vo filmovej sérii Twilight, teda vo filmoch *[[Súmrak (film z roku 2008)|Súmrak]]*, *[[Twilight sága: Nov]]*, *[[Twilight Saga: Zatmenie]]*, *[[Twilight sága: Úsvit – 1. časť]]* a *[[Twilight sága: Úsvit – 2. časť]]*.

V októbri 2010 sa objavila v dramatickom seriáli televíznej stanice CBS, *[[Dobrá manželka]]*.

## Filmografia

### Divadlo

## Ocenenia a nominácie

## Iné projekty

## Externé odkazy
* 
* 

## Zdroj

Kategória:Divadelné herečky USA
Kategória:Filmové herečky USA
Kategória:Televízne herečky USA
Kategória:Osobnosti z Michiganu
Kategória:Absolventi Juilliard School
Kategória:Americké shakespearovské herečky
Hameln

**Hameln** je nemecké mesto v Dolnom Sasku. Je okresným mestom krajinského okresu Hameln-Pyrmont.

## Geografia

Hameln leží juhozápadne od Hannoveru približne v strede vzdušnej čiary medzi Herfordom na západe a Hildesheimom na východe. Mesto sa nachádza v centre Národného parku Naturpark Weserbergland Schaumburg-Hameln. Západne od mesta leží 258 metrov vysoký vrch Klüt.

## Legenda
Mesto sa stalo takmer celosvetovo známym svojou legendou o Potkaniarovi. Ide o skutočný historický príbeh z roku 1284, kedy mal neznámy potkaniar odviesť z mesta 130 chlapcov a dievčat neznámo kam. Podľa jednej z hypotéz, ktorú vyslovil nemecký historik Wolfgang Wann, odviedol potkaniar – lokátor týchto mladých ľudí na Moravu a tí tam založili obec Hamlíkov.

## Dejiny
Prvé písomné zmienky o Hameln pochádzajú z 9. storočia. Okolo roku 1200 sa stal jedným z prvých miest Hannoverského kráľovstva. Stalo sa hanzovým mestom, po tridsaťročnej vojne sa postupne premenilo na pevnosť. Po nástupe Adolfa Hitlera k moci bolo v meste väzenie pre politických väzňov, homosexuálov a Židov. Za druhej svetovej vojny bol Hameln bombardovaný, po vojne tu bola zriadená vojenská základňa britskej armády. V meste sú významné pamiatky, medzi ne patrí historické Staré mesto, kolegiátný kostol sv. Bonifáca a ulica Bungelosestraße známa vďaka povesti o Krysarovi.

## Partnerské mestá
*  Kalwaria Zebrzydowska, Poľsko
*  Quedlinburg, Nemecko
*  Saint-Maur-des-Fossés, Francúzsko
*  Torbay, Veľká Británia

## Galéria

File:Stiftsherrenhaus Hameln.jpg|Stiftsherrenhaus (1558)
File:Leisthaus Hameln.jpg|Leist-Haus (1585–89)
File:Hameln Dempterhaus Fassade1-.JPG|Dempter-Haus (1607)
File:Buergerhus_Hameln.jpg|Bürgerhus (1560)


## Iné projekty

## Externé odkazy
* Oficiálna stránka 
* Dejiny mesta Hameln  
* Historické Fotograf Hameln   
* Aktuálne správy, video a fotogaléria 

## Zdroj

Kategória:Mestá v Dolnom Sasku
Kategória:Hanza
Delová veža

[thumb|300px|Prierez vežou americkej bojovej lode [USS Iowa (BB-61)|Iowa s delami kalibru ]]

**Delová veža** je zariadenie, ktoré chráni svoju posádku a mechanizmus delostreleckého systému a zároveň umožňuje kanónu zamierenie a streľbu v rôznych smeroch. Veža môže svoju posádku chrániť proti zásahu v bitke a nepriaznivému počasiu.

Veža je obvykle otočná zbraňová platforma. Jej využitie je široké. Môže byť použitá v pevnostiach, fortifikačných štruktúrach, ako je pobrežné delostrelectvo, pri obrnených vozidiel, tankov, bojových lodí či lietadiel.

Veže môžu byť vyzbrojené jedným či viacerými guľometmi, kanónmi, veľkokalibrovými delami či vypúšťacím zariadením riadených striel. Ovládané môžu byť priamo svojou posádkou, alebo diaľkovo a obvykle sú chránené pancierom. Existujú aj veže, ktoré sa nachádzajú na vrchu iných veží.

thumb|Delová veža lode USS ''Monitor''
[thumb|Dánska vežová loď [Rolf Krake]]
[thumb|left|Schéma rozmiestnenia delových veží v bojových lodiach [HMS Dreadnought]]

## Iné projekty

## Zdroj
* 

Kategória:Opevnenie
Kategória:Konštrukcia lodí
Kategória:Konštrukcia lietadiel
Goslar

thumb|Goslar
**Goslar** je mesto ležiace uprostred Nemecka v Dolnom Sasku v pohorí Harz. Je okresným mestom rovnomenného okresu. Má titul „Veľké samostatné mesto“.

Dejiny Goslaru sú úzko späté s ťažbou kovov (najmä striebra) v neďalekom Rammelsbergu. Miestne bane a Goslar sú od roku 1992 zapísané na zozname svetového dedičstva UNESCO.

## Osobnosti mesta
* Henrich IV. (* 1050 – † 1106), rímsky kráľ a cisár Rímskonemeckej ríše
* Kristián Schröder (* 1655 – † 1702), cisársky a kráľovský maliar, správca a inšpektor obrazárne na Pražskom hrade
* Hermann Moric Saský (* 1696 – † 1750), francúzsky maršal a vojenský teoretik 

## Partnerské mestá
*  Arcachon, Francúzsko, 1965
*  Beroun, Česko, 1989
*  Brzeg, Poľsko, 2000
*  Ra'anana, Izrael, 2006
*  Windsor and Maidenhead, Spojené kráľovstvo, 1969

## Referencie

## Iné projekty

## Externé odkazy
* Oficiálna stránka
* Goslar v 3 600 obrazoch
* Obrazový album Goslaru 
* UNESCO - kultúrne dedičstvo 

## Zdroj

 

Kategória:Mestá v Dolnom Sasku
Kategória:Lokality Svetového dedičstva v Nemecku
Kategória:Hanza
Kategória:Slobodné ríšske mestá
Kellan Lutz

**Kellan Christopher Lutz** (* 15. marec 1985, Dickinson, Severná Dakota) je americký herec. Kellan sa preslávil rolu Emmetta Cullena roku 2008 vo filme *[[Súmrak (film z roku 2008)|Súmrak]]*. Kellan sa tiež venuje modelingu.

## Osobný život
Kellan Lutz má 6 bratov a 1 sestru. Narodil sa v Dickinsone v Severnej Dakote. Keď mu bolo 13 alebo 14, začal s modelingom. Po absolvovaní vysokej školy sa presťahoval do Kalifornie. Tam sa zúčastnil Chapman University pre chemické inžinierstvo, ale herecká kariéra bola pre neho zaujímavejšia.

Kellan má úzke priateľstvo so svojimi hereckými kolegami z filmu Súmrak. Obzvlášť s Ashley Greenovou a Jacksonom Rathbone, s ktorými sa pozná už z minulosti.

## Kariéra
Objavoval sa v mnohých televíznych šou. Opakovane sa objavoval v *Model Citizens* a *The Comeback*. Malé role mal aj v epizódach *The Bold and the Beautiful, CSI: NY, Summerland, Six Feet Under, Kriminálka Las Vegas, Kriminálka New York a Hrdinovia*. Objavil sa tiež vo filmoch *Stick It, Accepted* a *Prom Night*. V roku 2006 si zahral v reklame na parfum Hilary Duff a potom o rok neskôr sa objavil v jej videoklipe *With Love*. V roku 2008 si zahral v ďalšom videoklipe tentokrát išlo o skupinu Hinder s piesňou *Without You*. V tom istom roku si zahral v minisérii *[[Generation Kill]]* podľa knihy Evana Wrighta.

V roku 2008 tiež dostal svoju najväčšiu rolu v ságe *[[Súmrak (film z roku 2008)|Súmrak]]*, kde hrá Emmetta Cullena.

## Filmografia
náhľad|Lutz v roku 2012 na San Diego Comic-Con International

## Externé odkazy
* kellanlutz.com - oficiálne stránky
* 
* 

## Zdroj

Kategória:Filmoví herci USA
Kategória:Televízni herci USA
Kategória:Osobnosti zo Severnej Dakoty
Hiiumaa (ostrov)

**Hiiumaa** ( je jeden z estónskych ostrovov v Baltskom mori. Hiiumaa sa nachádza v severozápadnej časti Západoestónskeho súostrovia, severne od ostrova Saaremaa a západne od ostrova Vormsi. Zemepisné súradnice stredu ostrova sú 58° 53' 17" severnej šírky a 22° 41' 10" východnej dĺžky. Ostrov má rozlohu , je druhým najväčším ostrovom v Estónsku, a dosahuje maximálnu nadmorskú výšku .

## Názov
V najstarších prameňoch sa ostrov vyskytuje ako *Dageida*, čo môže byť latinské spodobenie švédskeho názvu *Dagö*, odvodeného z *dag* („deň“) a *ö* („ostrov“). Je tiež možné, že zložka *dag* tu zastupuje časté škandinávske mužské meno, a že to nie je „denný ostrov“, ale  „Dagov ostrov“. Estónsky názov *Hiiumaa* sa vykladá ako *hiid* („obr“) a *maa* („zem“, „územie“), teda „zem obrov“. Zaujímavé je aj porovnanie s fínčinou, ktorá má pre ostrov označenie *Hiidenmaa*, v ňom nájdem slovo *hiisi* (genitív *hiiden*), významovo zodpovedajúce estónskemu *hiis* (genitív *hiie*), teda „háj“, a to háj svätý, obetný, prípadne metonymicky aj božská bytosť, ktorá bola v háji uctievaná. Nie je vylúčené, že táto etymológia je pôvodná.

## Geológia a geografia
Ostrov je tvorený prevažne vápenecom a morskými usadeninami antropogénu. Pôdy sú prevažne štrkové a pieskové.

## Flóra
V lesoch sú zastúpené prevažne borovice. Na brehoch sú rozsiahle porasty tŕstia.

## Obyvateľstvo
Najväčšie mesto na ostrove je Kärdla. Obyvateľstvo sa zaoberá predovšetkým rybolovom a spracovaním rýb, ale tiež poľnohospodárstvom a chovom dobytku.

## Iné projekty

## Externé odkazy
* Domovská stránka ostrova
* Informácia pre turistov 

Kategória:Ostrovy Estónska
Kategória:Ostrovy Baltského mora
Kategória:Západoestónske súostrovie
Zámok Hohentübingen

thumb|Zámok Hohentübingen – pohľad v veže kostola Stiftskirche
**Zámok Hohentübingen** leží v centre mesta Tübingen v spolkovej krajine Bádensko-Württembersko.

## Dejiny
Tvorí ho komplex stredovekého hradu, novodobej rezidencie a zemskej pevnosti. Bol postavený v roku 1037 a patril miestnym falcgrófom, neskorší vojvodom Würtemberským, ktorí  ho používali ako jedno zo svojich sídiel. Po prvé je zmieňovaný, rovnako ako mesto, v roku 1078 a to ako *castrum twingia*. V 16. storočí bol výrazne rozšírený. V roku 1647 bol obliehaný Francúzmi, ktorí vypálili jednu z jeho veží.

## Súčasnosť
Od roku 1994 je hrad voľne prístupný verejnosti. V súčasnosti tu sídli časť fakulty kultúrnych vied Univerzity Eberharda Karla (Inštitút pravekých a stredovekých dejín, Inštitút pre klasickú archeológiu s numizmatickým pracoviskom, Egyptologický inštitút, Staroorientálny seminár a Etnologický seminár) a univerzitné múzeum s veľkou expozíciou najmä sadrových kópií antických sôch a archeologickou expozíciou.

## Iné projekty

## Externé odkazy
* Múzeum na zámku
* Oficiálna stránka mesta Tübingen
* Univerzita Eberharda Karla

## Zdroj

Hohentübingen, zámok
Kategória:Tübingen (mesto)
Kategória:Stavby v Bádensku-Württembersku
Kuldīga

thumb|Radnica
thumb|Nejdlhší vodopád v Európe pri meste Kuldīga na rieke Venta 
**Kuldīga** je mesto v Lotyšsku, ktoré má 11&nbsp;768 obyvateľov (2016). Nachádza sa západne od hlavného mesta Rigy v západnej časti Lotyšska. 

Prvá zmienka o meste pochádza z roku 1242. V roku 1368 sa stalo členom hanzy.

Najznámejšou atrakciou mesta sú 240 metrov dlhé kaskády, či nízky vodopád, ktorý je najdlhší v Európe. Je vysoký okolo 2 metrov a nachádza sa na rieke Venta pretekajúcej mestom.

## Referencie

## Iné projekty

## Externé odkazy
* Oficiálna stránka  

## Zdroj

Kategória:Mestá v Lotyšsku
Kategória:Hanza
Svetový pohár v behu na lyžiach 2009/2010 – ženy

**Svetový pohár v behu na lyžiach 2009/2010 žien** je 29. ročník Svetového pohára v behu na lyžiach. Začiatok tohto ročníka bol 21. novembra 2008 a jeho koniec je naplánovaný na 21. marca 2009 vo švédskom Falune.

## Kalendár pretekov

### Štafety

Kategória:Svetový pohár v behu na lyžiach
Kategória:Šport v 2009
Kategória:Šport v 2010
Cádiz CF

**Cádiz Club de Fútbol** je španielsky futbalový klub so sídlom v Cádize v Andalúzii. Bol založený v roku 1910 a v súčasnosti hrá v najvyššej španielskej futbalovej súťaži. Domovským stánkom klubu je štadión Nuevo Mirandilla s kapacitou 20 724 miest.

Legenda salvádorskej futbalovej reprezentácie Mágico González, ktorý hral v klube v osemdesiatych a deväťdesiatych, je všeobecne vnímaný ako najlepší hráč, ktorý kedy za klub hral.

## História
Cádizu sa podarilo po prvýkrát postúpiť do Primera División v sezóne 1977/78, potom ako strávil skoro celé dve desaťročia v Segunda División.

V osemdesiatych a deväťdesiatych rokoch klub dostal prezývku "Žltá ponorka", pre svoju schopnosť skoro každú sezónu sa tesne udržať v Primera División a „nepotopiť“ sa nižšie, napriek tomu, že väčšinu sezóny strávil na úplnom „dne“ súťaže.

V roku 2010 Cádiz zostúpil až do Segunda División B, v ktorej zotrval šesť sezón. Nasledujúce štyri roky účinkoval v druhej najvyššej futbalovej súťaži, Segunda División. V júli 2020 sa klub vrátil po štrnástich rokoch do La Ligy. 

## Sezóny
;15 sezón v Primera División
* 1977/78, 1981/82, 1983/84, 1985/86, 1986/87, 1987/88, 1988/89, 1989/90, 1990/91, 1991/92, 1992/93, 2005/06, 2020/21, 2021/22, 2022/23
;40 sezón v Segunda División
* 1939/40, 1940/41, 1941/42, 1942/43, 1955/56, 1956/57, 1957/58, 1958/59, 1959/50, 1960/61, 1961/62, 1962/63, 1963/64, 1964/65, 1965/66, 1966/67, 1967/68, 1968/69, 1970/71, 1971/72, 1972/73, 1973/74, 1974/75, 1975/76, 1976/77, 1978/79, 1979/80, 1980/81, 1982/83, 1984/85, 1993/94, 2003/04, 2004/05, 2006/07, 2007/08, 2009/10, 2016/17, 2017/18, 2018/19, 2019/20
;16 sezón v Segunda División B
* 1994/95, 1995/96, 1996/97, 1997/98, 1998/99, 1999/00, 2000/01, 2001/02, 2002/03, 2008/09, 2010/11, 2011/12, 2012/13, 2013/14, 2014/15, 2015/16
;11 sezón v Tercera División
* 1943/44, 1946/47, 1947/48, 1948/49, 1949/50, 1950/51, 1951/52, 1952/53, 1953/54, 1954/55, 1969/70
;2 sezóny v regionálnych súťažiach
* 1944/45, 1945/46

## Tréneri klubu
Súčasným trénerom klubu je Sergio González, ktorý pred príchodom do Cádizu trénoval Valladolid.

## Referencie

## Externé odkazy
* Oficiálna stránka klubu


Kategória:Šport v Cádize
Kategória:Španielske futbalové kluby
Kategória:Kluby La Liga
Kategória:Futbalové kluby založené v 1910
Cisársky dóm

**Cisársky dóm** alebo nepresne **cisárska katedrála** (po nemecky *Kaiserdom*) bolo pôvodne označenie katedrály na území dnešného Nemecka, ktorú dal postaviť cisár. 

Zvláštnosťou týchto stavieb je dvojitý chór. Okrem obvyklého oltárneho chóru je na opačnej strane lode ďalší, z ktorého sa účastnil bohoslužieb cisár so sprievodom. To malo predstavovať rovnováhu medzi mocou cirkví a mocou cisára.

Ako prvá dostala toto označenie katedrála v Speyeri, ktorú dal postaviť Konrád II. Sálsky okolo roku 1030 ako pohrebisko pre sálsku dynastiu a Henrich IV. ju dal prestavať. 

Neskôr boli takto označované tri rýnske dómy - v Mainzi, Wormse a Speyeri - a katedrály v Aachene a Frankfurte ako miesta korunovácii kráľov a cisárov. 

Cisárskymi dómami sú aj bazilika v Königslutteri a dóm v Bambergu.

## Galéria

Súbor:Mainzer Dom vom Kreuzgang.jpg|Katedrála v Mainzi
Súbor:Worms Dom Ostfassade Vierung2005-05-27a.jpg|Katedrála vo Wormse
Súbor:Speyer Dom BW 11.JPG|Katedrála v Speyeri
Súbor:Aachen Germany Imperial-Cathedral-01.jpg|Katedrála v Aachene
Súbor:Mk Frankfurt Dom Saalhof.jpg|Katedrála vo Frankfurte
Súbor:Bamberger Dom BW 6.JPG|Katedrála v Bambergu
Súbor:Kaiserdom Königslutter.jpg|Katedrála v Königslutteri


## Zdroj

Kategória:Katedrály v Nemecku
Albacete Balompié

**Albacete Balompié, S.A.D.** je španielsky futbalový klub so sídlom v Albacete, v autonómnej oblasti Kastília-La Mancha. Bol založený 2. augusta 1940 a aktuálne hrá Segunda División, druhej najvyššej španielskej futbalovej súťaži, v sezóne 2008/09 v nej skončil na 15. mieste. 

## História
Klub bol založený v roku 1940 pod názvom Albacete Fútbol Asociación, ktorý bol neskôr upravený tak, aby to znelo viac španielsky. Po dlhých rokoch strávených v nižších súťažiach, Albacete po prvýkrát hralo Segunda División v sezóne 1985/86 a tento úspech opätovne zopakovalo o päť rokov neskôr. 

V roku 1989 prevzal tím tréner Benito Floro, ktorý s ním následne postúpil zo Segunda División B až do Primera División, kde skončil na veľmi dobrom 7. mieste. Floro sa neskôr stal trénerom Realu Madrid a o dve sezóny neskôr, keď tím zostúpil do Segunda División, sa vrátil k nemu vrátil. 

V tomto období Albacete zažilo vážne ekonomické a športové ťažkosti. Na vrcholnú úroveň sa vrátilo až v sezóne 2003/04 zásluhou trénera Césara Ferranda (neskôr trénoval Atlético Madrid). V nasledujúcej sezóne 2004/05 však klub zostúpil, potom čo z 38 zápasov vyhral len šesť. Odvtedy je Albacete stabilným členom Segunda División.

## Sezóny
;7 sezón v Primera División
* 1991/92, 1992/93, 1993/94, 1994/95, 1995/96, 2003/04, 2004/05.
;15 sezón v Segunda División
* 1949/50, 1950/51, 1961/62, 1985/86, 1990/91, 1996/97, 1997/98, 1998/99, 1999/00, 2000/01, 2001/02, 2002/03, 2005/06, 2006/07, 2007/08, 2008/09, 2009/10
;7 sezón v Segunda División B
* 1982/83, 1983/84, 1984/85, 1986/87, 1987/88, 1988/89, 1989/90.
;29 sezón v Tercera División
* 1943/44, 1944/45, 1945/46, 1946/47, 1947/48, 1948/49, 1952/53, 1953/54, 1954/55, 1955/56, 1956/57, 1957/58, 1958/59, 1959/60, 1960/61, 1962/63, 1963/64, 1964/65, 1965/66, 1966/67, 1967/68, 1968/69, 1969/70, 1975/76, 1977/78, 1978/79, 1979/80, 1980/81, 1981/82.
;7 sezón v regionálnych súťažiach
* 1951/52, 1970/71, 1971/72, 1972/73, 1973/74, 1974/75, 1976/77.

## Štadión
Domovským stánkom Albacete Balompié je štadión Carlosa Belmonteho, ktorý má kapacitu 17 300 miest. Bol vybudovaný v roku 1960 a dvakrát bol rekonštruovaný, posledná prestavba prebehla v roku 1998. 

## Prezidenti
Súčasným prezidentom klubu je Rafael Candel Jiménez. 

## Tréneri
Súčasným trénerom klubu je Julián Rubio.

## Externé odkazy
* Oficiálna webstránka  v španielčine

Kategória:Španielske futbalové kluby
Euterpa (rod)

**Euterpa** (lat. *Euterpe*) je rod palmy. Obsahuje osem druhov, pôvodom zo Strednej a Južnej Ameriky, z Belize, juhu Brazílie, Peru a Argentíny. Tieto palmy rastú hlavne v močiaroch a záplavových oblastiach.

Rod je pomenovaný po múze Euterpe z gréckej mytológie. Palmy rodu euterpa sú vysoké a štíhle s rastom 15-30 m, so zloženými listami s dĺžkou až 3 metre. Mnohé z paliem, ktoré boli kedysi v rode *Euterpe* boli preradené do rodu *[[Prestoea]]* (Riffle, 2003).

Názov açaí (assai) zvyčajne označuje druh *[[Euterpe oleracea]]*, ale pod týmto menom sa pestujú komerčne aj rôzne iné druhy *Euterpe*.

## Zdroje

Kategória:Arekovité
Historická tabuľka Segunda División

**Historická tabuľka [[Segunda División]]** je celkový prehľad všetkých odohraných zápasov, počtu bodov a strelených gólov **prvých 25 tímov**, ktoré hrali druhú najvyššiu španielsku futbalovú súťaž, Segunda División, od jej založenia v roku 1929.

## Legenda
*20px Tabuľka je aktualizovaná ku koncu sezóny 2008/09.
*Kluby, ktorých postavenie v tabuľke je vyznačené **tučným písmom** aktuálne hrajú Segunda División.





## Poznámky

Kategória:Futbalové zoznamy
Valur

**Knattspyrnufélagið Valur**, známy aj ako **Valur Reykjavík** je islandský futbalový klub. Je to tradičný ligový tím, ktorý hrá pravidelne v európskych futbalových súťažiach.

## Najväčšie úspechy

* **Víťaz islandskej futbalovej ligy** – 1930, 1933, 1935, 1936, 1937, 1938, 1940, 1942, 1943, 1944, 1945, 1956, 1966, 1967, 1976, 1978, 1980, 1985, 1987, 2007
* **Víťaz islandského poháru** – 1965, 1974, 1976, 1977, 1988, 1990, 1991, 1992, 2005
* **Víťaz islandského ligového poháru** – 2008
* **Víťaz islandského super poháru** – 2005, 2008

Kategória:Islandské futbalové kluby
Kategória:Futbalové kluby založené v 1911
Kategória:Šport v Reykjavíku
Ronald Golias

**Ronald Golias** (* 4. máj 1929, São Carlos, São Paulo, Brazília – † 27. september 2005, São Paulo, Brazília) bol brazílsky herec a komik.

## Filmografia
* Golias Contra o Homem das Bolinhas (1969)
* Agnaldo, Perigo à Vista (1968)
* Marido Barra Limpa (1967)
* O Homem Que Roubou a Copa do Mundo (1963)
* Os Cosmonautas (1962)
* O Dono da Bola (1961)
* Os Três Cangaceiros (1961)
* Tudo Legal (Bronco) (1960)
* Vou Te Contá (1958)
* Um Marido Barra Limpa (1957)

## Externé odkazy
*www.imdb.com

Kategória:Brazílski filmoví herci
Kategória:Brazílski komici
Majstrovstvá sveta vo futbale 2010 – Skupina D

Zápasy **Skupiny D** Majstrovstiev sveta vo futbale 2010 sa budú hrať od 13. do 23. júna na šiestich štadiónoch. V **Skupine D** sú štyri tímy:  (6),&nbsp; (21),&nbsp; (20)&nbsp;a&nbsp; (37). V zátvorke je umiestnenie v rebríčku FIFA.
Víťaz skupiny sa stretne s druhým zo Skupiny D, a druhý zo skupiny sa stretne s víťazom Skupiny C. 

:Všetky časy sú (UTC+2)

## Srbsko - Ghana

## Nemecko - Austrália

## Nemecko - Srbsko

## Ghana - Austrália

## Ghana - Nemecko

## Austrália - Srbsko

Skupina D
CD Castellón

**Club Deportivo Castellón, S.A.D.** je španielsky futbalový klub založený v roku 1922 so sídlom v Castellón de la Plana, vo Valencii. V súčasnosti hrá druhú najvyššiu španielsku futbalovú súťaž, Segunda División. Jeho domovským stánkom je štadión Nou Castalia s kapacitou 16 000 miest.

## Sezóny
;11 sezón v Primera División
* 1941/42, 1942/43, 1943/44, 1944/45, 1945/46, 1946/47, 1972/73, 1973/74, 1981/82, 1989/90, 1990/91.
;40 sezón v Segunda División
* 1930/31, 1931/32, 1932/33, 1939/40, 1940/41, 1947/48, 1948/49, 1949/50, 1953/54, 1954/55, 1955/56, 1956/57, 1960/61, 1966/67, 1967/68, 1969/70, 1970/71, 1971/72, 1974/75, 1975/76, 1976/77, 1977/78, 1978/79, 1979/80, 1980/81, 1982/83, 1983/84, 1984/85, 1985/86, 1986/87, 1987/88, 1988/89, 1991/92, 1992/93, 1993/94, 2005/06, 2006/07, 2007/08, 2008/09, 2009/10.
;11 sezón v Segunda División B
* 1994/95, 1995/96, 1996/97, 1997/98, 1998/99, 1999/00, 2000/01, 2001/02, 2002/03, 2003/04, 2004/05.
;14 sezón v Tercera División
* 1929, 1929/30, 1950/51, 1951/52, 1952/53, 1957/58, 1958/59, 1959/60, 1961/62, 1962/63, 1963/64, 1964/65, 1965/66, 1968/69.

## Hráči
Nižšie uvádzame niektorých slávnych hráčov klubu:

## Externé odkazy
* Oficiálna stránka
* ''Pam Pam Orellut'', Neoficiálna stránka
* Stránka fanúšikov 

Kategória:Španielske futbalové kluby
Latina

**Latina** môže byť:
* hovorovo alebo zastarano: latinčina (i ako učebný predmet či učebnica)
* vymyslené a často silne zveličené rozprávanie, historky z istého prostredia
* latinskoamerická hudba, synonymum: latino, pozri latinskoamerická hudba
* latinskoamerický tanec, synonymum: latino, pozri latinskoamerický tanec
* (najmä v USA:) Latinoameričanka, pozri Latinoameričania
* mesto v Taliansku, pozri Latina (mesto)
* provincia v talianskej oblasti Lazio, pozri Latina (provincia)
* album mexickej speváčky Thalíe, pozri Latina (album)
Martin & la talpoj

**Martin & la talpoj** je hudobná formácia, ktorú založil Martin Wiese po tom, ako sa skupina Persone stala neaktívnou. Pozostáva z Martina Wiese a jeho hudobných priateľov zo skupiny Jetpitol. V skupine Persone bol Wiese motorom, písal väčšinu hudby a textov piesní.

Podmienky v Persone sa ale zmenili a už nebolo možné spolu hrať. Wiese sa nechcel stratiť z esperantskej hudobnej scény a začal s nahrávaním sólového albumu. Nahrával ho počas "voľných chvíľ" 2 roky. Hlavnou piesňou sa stala *Pli ol nenio* (*Viac ako nič*). Podľa vyjadrenie Wiese názov zodpovedá podmienkam tvorby, "Lepšie ako nerobiť nič."

Skupina síce vznikla v roku 2005 a prvý album vydala v 2007 ale prvý elektrický koncert mala až na Kultura Esperanto-Festivalo 2009. Samotný Wiese však často koncertuje sám akusticky. Akustické koncerty sú dokonca často obľúbenejšie, lebo jasnejšie počuť hlas.

## Zostava
* Martin Wiese
* Jonas Kempe
* Fredrik Kempe
* Johan Öhlund
* Rickard Gustavsson
* Fred Soboonchi
* Anders Grop

## Diskografia
* 2007 - *[[Pli ol nenio]]*
* 2014 - *[[Superbazaro]]*

## Referencie

## Iné projekty

## Externé odkazy
* 
* texty piesní a preklady do slovenčiny 

Kategória:Švédske hudobné skupiny
Kategória:Esperantská hudba
Isparta

thumb|Isparta

**Isparta**, gr. Σπάρτα (Spárta), alebo Σπάρτη (Spárti), je mesto v Turecku, žije tu 250 000 obyvateľov. 

## Dejiny
V staroveku bolo územie Isparty v kraji Pisídia, kde žil kmeň Pisídov. Pisídia bola kolonizovaná Grékmi po Alexandrovych výpravách v helenistickom období. Významné mesto tu však vzniklo až v byzantskej dobe, kedy sa Isparta nazývala Varita. Nevieme presne, prečo sa neskôr mesto začalo nazývať Sparta. V 11. stor. územie dobyli Turci. Počas osmanskej nadvlády mnoho Grékov z Isparty ušlo do hôr, no Turci ich neskôr zavolali späť. Gréci tu tvorili významnú menšinu až do roku 1923, kedy sa konala Grécko-turecká výmena obyvateľov. Gréci boli hlavne podnikatelia, lekári, právnici a remeselníci, vďaka tomu mesto bohatlo, zvlášť významné tu bolo pestovanie kvetov a výroba orientálnych kobercov. Kobercové firmy patrili gréckym podnikateľom a aj samotní pracovníci boli najmä Gréci. V roku 1923 sa Gréci z Isparti usadili v meste Nea Ionia v Atike. Isparta je aj dnes známa ako mesto kvetov. Môžeme tu vidieť mešitu známeho osmanského architekta gréckeho pôvodu Sinana.

## Iné projekty

Kategória:Mestá v Turecku
Kamenné pole

**Kamenné pole** je lokalita a zároveň názov ulice v Liptovskom Mikuláši. Nachádza sa v západnej časti mesta na katastrálnom území Palúdzka. Rozkladá sa medzi riekou Váh na východe, diaľnicou D1 na juhu a diaľničným privádzačom na západe a severe. Je súčasťou mestskej časti Palúdzka.

V súčasnosti je to intenzívne sa rozvíjajúca lokalita s prebiehajúcou výstavbou. Stojí tu hypermarket Tesco s čerpacou stanicou a Nákupné centrum Liptov, ktorého súčasťou sú obchodné domy Nay Elektrodom a Decodom, 6. decembra 2013 bolo uvedené do prevádzky multikino Golden Apple Cinema. Tiež sa tu nachádza pošta (PSČ 031 06), lekáreň a pobočka banky mBank. Premáva sem bezplatná linka miestnej MHD č. 14, prístup do lokality z diaľnice, Palúdzky i mesta je možný cez svetelnú križovatku na diaľničnom privádzači. Južne od NC Liptov vyrastie ďalšie obchodné centrum Shopping Village. 30. júna 2011 tu bola uvedená do prevádzky reštaurácia McDonald’s (súčasťou je aj McCafé) severovýchodne od objektu Tesca. V časoch kandidatúry Popradu-Tatier na Zimné olympijské hry 2002 a Zimné olympijské hry 2006 sa v tejto lokalite uvažovalo s výstavbou olympijskej dediny.

## Referencie

Kategória:Liptovský Mikuláš
Bulgaria Air

**Bulgaria Air** () je bulharská národná letecká spoločnosť so sídlom v Sofii. Prevádzkuje lety až do 16 krajín, najmä Európy, čo predstavuje až 22 destinácií. Hlavnou základňou spoločnosti Bulgaria Air je letisko v Sofii.

## Flotila

### Vyradené lietadlá
* ATR 42-300
* BAe 146-200
* BAe 146-300
* Boeing 737-300
* Boeing 737-500
* Avro RJ70


Obrázok:Bulgaria air a319-100 lz-fba arp.jpg|Airbus A319-112

Obrázok:Bulgariaair b737-300 lz-bou arp.jpg|Boeing 737-300


## Zdroj

Kategória:Letecké spoločnosti Bulharska
Kategória:Podniky založené v 2002
Kristína Lujza Öttingenská

**Kristína Lujza Öttingenská** (* 30. marec 1671, Öttingen - † 12. november 1747, Blankenburg) bola vydatá Brunšvicko-wolfenbüttelská vojvodkyňa a stará matka českej a uhorskej kráľovnej Márie Terézie.

## Životopis
Narodila sa ako šieste dieťa grófa Albrechta Arnošta I. a jeho manželky Kristíny Frederiky Württemberskej. Matka zomrela 9. novembra 1674 a otec sa 30. apríla 1682 oženil s jej sestrou Eberhardinou Katarínou, ktorá zomrela krátko po pôrode svojho prvého dieťaťa, chlapčeka Albrechta Arnošta († 1684), v roku 1683.

Z piatich Kristíniných súrodencov sa dospelosti dožil brat Albrecht Arnošt II. (* 1669 – † 1731), a sestry Eberhardina Sofia (* 1666 – † 1700) a Henrietta Dorota (* 1672 – † 1728).

## Život a potomkovia
22. apríla 1690 sa vydala za Brunšvicko-wolfenbüttelského vojvodu Ľudovíta Rudolfa (* 1671 – † 1735), s ktorým mala štyri deti:
* Alžbeta Kristína (* 28. august 1691 - † 21. december 1750)  ∞ 1708 cisár Karol VI. (* 1685 - † 1740)
* Šarlota Augusta (*/† 1692)
* Šarlota Kristína  (* 28. august 1694 - † 2. november 1715) ∞ 1711 cárovič Alexej Romanov (* 1690 - † 1718)
* Antónia Amália (* 22. apríl 1696 - † 6. marec 1762) ∞ 1712 vojvoda Ferdinand Albrecht II. Brunšvicko-Wolfenbüttelský (* 1680 - † 1735)

## Externé odkazy
*Genealógia

Kategória:Öttingenovci
Tuleň bajkalský

**Tuleň bajkalský** (*Phoca sibirica*), v miestnom jazyku **nerpa** je jediný sladkovodný druh tuleňa na svete, ktorý žije ako endemit v Bajkalskom jazere, pričom dodnes nie je jasné, ako sa sem dostal. Je to jeden z najmenších druhov tuleňov. Vyznačuje sa dlhovekosťou (dožíva sa 56 rokov).

## Popis
Priemerná dĺžka dospelého tuleňa je okolo 110 centimetrov (samce sú trochu väčšie ako samičky), hmotnosť sa pohybuje okolo 75 kilogramov. Telo je pokryté srsťou sivej alebo čiernej farby. Zriedkavo môže byť srsť aj hnedá. Výborne sa potápa: v prípade nebezpečenstva dokáže vydržať pod vodou až 70 minút a za potravou sa môže potopiť až do hĺbky 300 metrov. Tuleň bajkalský je vrcholom potravinového reťazca v Bajkalskom jazere. Živí sa rybami. Samičky rodia jedno, niekedy aj dve mláďatá.

V minulosti ho lovili vo veľkých množstvách, hlavne kvôli vzácnej kožušine. V súčasnosti nie je tento druh tuleňa priamo ohrozený.

## Iné projekty

Kategória:Tuleňovité
Kategória:Najmenej ohrozené druhy
Kalibrácia meradiel

**Kalibrácia meradiel** je súbor úkonov, ktorými sa za špecifikovaných podmienok stanovuje vzťah medzi hodnotami veličín, ktoré sú indikované meradlom alebo meracím prístrojom alebo hodnotami reprezentovanými stelesnenou mierou alebo referenčným materiálom a zodpovedajúcimi hodnotami, ktoré sú realizované etalónmi.

V niektorých prípadoch sa za kalibráciu považuje aj adjustácia výstupných hodnôt meracieho systému, tak aby zodpovedali hodnotám etalónov s definovanou presnosťou.

Kategória:Meranie
Areus I.

**Areus I.** (iné názvy: **Áreus I., Areios I., Áreios I.**; ) bol kráľ Sparty od roku 309 pred Kr. do roku 265 pred Kr. Pochádzal z kráľovskej rodiny Agiovcov. Jeho spolukráľmi z rodu Eurypontovcov boli Eudamidas I. (331 – 305 pred Kr.), Archidamos IV. (305 – 275 pred Kr.) a Eudamidas II. (275 – 244 pred Kr.)

Areios bol vnukom kráľa Kleomena II.   Jeho nástup na trón predchádzal spor medzi gerúziou a eformi o tom kto bude kráľom. Kleomenes mal dvoch synov Akrotata a Kleonyma.  Keďže starší Akrotatos už nežil, gerúzia navrhla, aby sa kráľom stal jeho syn Areus. Efori sa pokúšali dosadiť na trón korunného princa Kleonyma. Gerúzia si v tomto období dejín Sparty získavala čoraz väčší vplyv v politickom dianí a presadila si svoje.

V roku 280 pred Kr. sa na podnet Sparty zmobilizovali grécke štáty  a to hlavne práve vytvoreného achájskeho spolku pod 
hnacou silou Ptolemaia Kerauna s úmyslom ukončiť dominanciu Antigona Gonata. Spartský kráľ Areios nato so spojencami vpadol na územie Aitolskeho spolku do Fokidy a to kvôli neoprávnenému obsadeniu posvätnej pôdy Delfskej veštiarne mestom Kirrha. Podľa rímskeho historika Juniana Justina ho po vyplienení mesta Kirrha a jeho okolia napadli pastieri, ktorí v počte 500 mužov prepadávali Sparťanov a ich spojencov v horách a spôsobili im veľké straty na životoch. Údajne padlo až 9 000 vojakov.(tento počet bol sotva reálny) Po tomto neúspechu Sparta chcela neskôr boje obnoviť, ale spojenci sa nepridali, lebo podozrievali Spartu, že jej nejde o oslobodenie Grécka,  ale len o svoje mocenské ciele.

Po neúspešnom ťažení v Itálii sa v roku 274 pred Kr.  Pyrrhos Epirský zapojil do zápasu o macedónske kráľovstvo. Keď obsadil časť Macedónie pokračoval v roku 272 pred Kr. vo vojne na Peloponéze. Spartské vojsko porazil v otvorenom boji a začal  s obliehaním Sparty, ale narazil na nečakane tuhý odpor. Kráľ Areios bol v tom čase s 2000 vojakmi na vojenskej výprave na Kréte, kde ich so žiadosťou o pomoc pozval mestský štát Gortys, ktorý bol v konflikte s Knóssom. Spartské vojsko sa ešte stihlo vrátiť a za pomoci  vojska z Argu sa im podarilo Spartu ubrániť. Pyrrhos odtiahol a napadol Argos, kde našiel svoju smrť. Pri pouličných bojoch mu na hlavu spadla škridlica.

V roku 267 pred Kr. začala tzv. Chrémonidova vojna, keď na jednej strane početná koalícia, ktorú tvorili Sparta, Atény, Achája a ďalšie gécke štáty s podporou egyptského panovníka Ptolemaia II. bojovali proti Macedónii, kde ešte stále vládol Antigonos Gonatas. Macedónci mali na attickom území v pevnostiach rozmiestnené  vojenské posádky, ktoré kontrolovali Pireus. Spartské vojsko v snahe pomôcť Athénčanom utrpelo pri Korinte v roku 265 pred Kr. porážku, kde  v  boji zomrel ich kráľ Areus. Jeho následníkom sa stal syn Akrotatos.

Okolo roku 265 pred Kr. začala Sparta raziť svoje prvé mince. Boli to strieborné tetradrachmy so zobrazením kráľa Area.

## Zdroje
* Diodoros Sicílsky, *Bibliotheca historia*
* Marcus Iunianus Justinus, *Historiarum Philippicarum libri*
* Pausanias, *Periégésis tés Hellados*
* 

Kategória:Vládcovia Sparty
Terasa (architektúra)

[thumb|Strešná terasa hotela Casa Grande v [Santiago de Cuba]]
**Terasa** je vonkajšia časť stavby určená väčšinou k praktickým i architektonickým účelom.

Terasa bývá väčšia než balkón, je umiestnená väčšinou nad úrovňou terénu, výnimkou nie sú ani strešné terasy. Terasa bývá primárne určená na pobyt osôb, napr. na relaxáciu, spoločenské akcie i ďalšie aktivity ako je grilovanie, opaľovanie a pod.

## Zdroj

Kategória:Architektonické prvky
Terasa

**Terasa** môže byť:

;vo všeobecnosti
* umelý alebo prírodný stupeň v teréne
** terasa (geológia) – v geomorfológii vodorovná alebo iba mierne zvlnená či nepríliš naklonená plocha v zemskom reliéfe
** terasa (poľnohospodárstvo) – človekom umelo vytvorená, na pestovanie plodín v hornatom teréne
;stavebný prvok
* terasa (architektúra) – plochá časť stavby, najčastejšie strechy budovy so zábradlím a upravená pre pobyt osôb
;miesta
* vžitý názov košickej mestskej časti  Západ (okres Košice II)
Kamenz

thumb|Staré Mesto
**Kamenz** (hornolužickosrbsky **Kamjenc**) je mesto na východe nemeckej spolkovej zeme Sasko, v okrese Budyšín. Mesto leží na rieke Schwarze Elster, asi 25 km juhozápadne od Hoyerswerda, 25 km severozápadne od Budyšína a 50 km severovýchodne od Drážďan. Mesto má 17 802 obyvateľov.

## Mestské časti Kamenza
* Kamenz
* Bernbruch
* Deutschbaselitz
* Gelenau
* Hennersdorf
* Jesau
* Lückersdorf
* Schiedel
* Thonberg
* Wiesa 
* Zschornau

## Partnerské mestá
*  Alzey, Nemecko 
*  Kolín, Česko 
*  Karpacz, Poľsko

## Iné projekty

Kategória:Mestá v Sasku
Pytheas z Massalie

**Pytheas** alebo **Pýtheás**  (**z Massalie** alebo **z Massilie**) (4. storočie pred Kr.) bol starogrécky geograf, obchodník a cestovateľ z gréckej kolónie Massilia (dnes Marseille). Bol jedným z najväčších bádateľov staroveku. Približne v roku 325 pred Kr. podnikol cestu do severozápadnej Európy, kde navštívil veľkú časť Veľkej Británie a cestoval ďalej blízko k severnému polárnemu kruhu. Ako prvý popísal polnočné slnko, polárny ľad a germánske kmene. Zároveň vytvoril imaginárne miesto Thule, ako miesto na konci sveta.

Svoju cestu popísal v knihe *Peri tú Ókeanú*, ktorá sa nezachovala (bola zničená spolu s Alexandrijskou knižnicou) a je známa iba vďaka kritikom. Úryvky dochovali vo svojich dielach autori ako Strabón, Eratosthenes z Kyrény a Plínius Starší. Avšak nikto mu jeho cestu neveril a považovali ho za blázna a klamára.

Kategória:Objavitelia starovekého Grécka
Kategória:Geografi starovekého Grécka